Det er første gang nogensinde, at Lotte Finck (K) stiller op til byrådet. Ikke desto mindre, er hun den kandidat i Aalborg Kommune, som flest i testpanelet kan identificere sig med. - Jeg er utroligt, positivt overrasket. Jeg er jo ny i politik, så det er lidt af et skulderklap at få, at så mange mennesker er enige med mig. Det vidner jo også om, at der findes mange fornuftige mennesker derude, siger Lotte Finck, og griner. Et andet sted i Aalborg er den nuværende borgmester i gang med at stemme dørklokker, for at overbevise de sidste vælgere om, hvor de skal sætte deres kryds. - Hej, det er borgmesteren, må jeg komme ind?, siger Thomas Kastrup Larsen til dørtelefonen. Det må han gerne. Testen er blevet taget mere end en million gange, og så kunne man måske forvente at finde borgmesteren på en af de øverste pladser. Men sådan forholder det sig ikke. Det er der en god årsag til, siger Thomas Kastrup Larsen. Kigger man kandidattesten efter i sømmene, opdager man hurtigt, at der faktisk ikke er en eneste nordjysk borgmester, som kommer i top tre. Ikke engang Frederikshavn Kommunes borgmester, der var den, der fik flest stemmer ved sidste valg, er kommet med i top tre. - Det er en test, og der er ikke noget, der slår det at mødes og have en dialog med vælgerne. Og det har vi politikere jo heldigvis hver eneste dag. Jeg håber, det er det, de vælger os på og ikke antallet af plakater og kandidattest, siger Birgit S. Hansen. Der er noget om snakken Ifølge TV2's politiske analytiker, giver det god mening, at hvis man først en gang har siddet med ved bordet og har haft ansvar, så svarer man nok lidt anderledes, end hvis man ikke har prøvet det før. - Når man ved, hvad der kan være af problemer i en given sag, så svarer man måske på et andet grundlag, end hvis man kommer helt udefra og med lyst, åbent og optimistisk, idealistisk sind, går ind og siger, hvad man mener, siger Søren Wormslev. Lotte Finck er sådan set enig, men samtidig tror hun også, at vælgerne er trætte af levebrødspolitikere med indstuderede svar og i stedet kigger mere efter kandidater, der bare er sig selv. - Når man hører politikere udtale sig, så er der gået meget makrelmadder og selfies og skåltaler i det. Og det er svært som borger, at få et klart svar på en problematik, siger hun.

Referat:
I dag udkom det foreløbige resultat for, hvem der, ifølge TV2's store kandidattest, er de mest populære politikere i kommunerne. Listen var præget af relativt ukendte personer.